A külföldi állampolgárságú hallgatók száma és aránya folyamatosan nő a magyarországi felsőoktatásban - írja a Világgazdaság.

Két hónapig feküdt holtan egy diák az új-zélandi egyetemen

Egy egyetem bocsánatot kért, miután Snoop Dogg rúdtáncosokkal és pénzágyúval lépett fel a bulijukon

A lap hétfői számában az Oktatási Hivatal adatait idézve ismerteti: jelenleg több mint 33 ezer külföldi tanul magyarországi felsőoktatási intézményben, ők teszik ki az összes nappali tagozatos hallgatók 16,5 százalékát. 2015-ben még 23 ezren voltak, akkori arányuk 12 százalék volt.

Az itt tanuló külföldiek mintegy harmada a négy hazai orvosi egyetemre jár.

A legtöbben Kínából, az Egyesült Államokból és Németországból érkeztek Magyarországra tanulni. Sokan jönnek Franciaországból, Romániából, Szlovákiából Norvégiából, Törökországból, Vietnamból, Azerbajdzsánból és Oroszországból is.

A külföldiek egy félévért a Corvinuson hozzávetőleg 700 ezer forintot fizetnek, a Budapesti Gazdasági Egyetemen az alapképzés ára 760 ezer forint, a mesterszaké 940 ezer – írja a Világgazdaság.

Kiemelt kép: MTI/MTVA